L 275/76
HR
Službeni list Europske unije
25.10.2022.
(7)
Skupina organizatora dostavila je odgovarajući dokaz da ispunjava zahtjeve utvrđene u članku 5. stavcima 1. i 2.
Uredbe (EU) 2019/788 te je imenovala osobe za kontakt u skladu s člankom 5. stavkom 3. prvim podstavkom te uredbe.
(8)
Inicijativa nije očito uvredljiva, neozbiljna ili šikanirajuća i nije očito u suprotnosti s vrijednostima Unije kako su utvrđene u članku 2.
Ugovora o Europskoj uniji i pravima utvrđenima Poveljom Europske unije o temeljnim pravima.
(9)
Stoga bi inicijativu pod nazivom „Europska građanska inicijativa za vegansku opciju” trebalo registrirati.
(10)
Zaključak da su ispunjeni uvjeti za registraciju u skladu s člankom 6. stavkom 3.
Uredbe (EU) 2019/788 ne znači da Komisija na bilo koji način potvrđuje činjeničnu točnost sadržaja inicijative, koja je isključiva odgovornost skupine organizatora inicijative.
U sadržaju inicijative izražavaju se samo stajališta skupine organizatora te se ni na koji način ne može smatrati da se u njemu odražavaju stajališta Komisije,
DONIJELA JE OVU ODLUKU:
Članak 1.
Registrira se europska građanska inicijativa pod nazivom „Europska građanska inicijativa za vegansku opciju”. Članak 2.
Ova je Odluka upućena skupini organizatora građanske inicijative pod nazivom „Europska građanska inicijativa za vegansku opciju”, koju u svojstvu osoba za kontakt zastupaju Paola SGARBAZZINI i Nora PAGLIONICO.
Sastavljeno u Strasbourgu 18. listopada 2022.
Za Komisiju Věra JOUROVÁ Potpredsjednica